สตง.เปิดข้อมูลมหาวิทยาลัยมั่วใช้เงินถูกร้องเรียนอื้อ
สตง.เผยมหาวิทยาลัยถูกร้องเรียนมีรายได้ไม่โปร่งใสอื้อ
30 มี.ค. 2558

สตง.เผยมหาวิทยาลัยถูกร้องเรียนมีรายได้ไม่โปร่งใสอื้อ
นายพิศิษฐ์ ลีลาวชิโรภาส ผู้ว่าการตรวจเงินแผ่นดิน เปิดเผยว่า ขณะนี้สำนักงานการตรวจเงินแผ่นดิน (สตง.) ได้รับเรื่องร้องเรียนเกี่ยวกับเงินรายได้ของมหาวิทยาลัยซึ่งถูกนำมาใช้อย่างไม่โปร่งใส ไม่เป็นธรรม และมีผลประโยชน์เฉพาะบางกลุ่มคนเป็นจำนวนมาก
นายพิศิษฐ์ กล่าวว่า เงินที่ถูกร้องเรียนส่วนใหญ่มาจากโครงการความร่วมมือ หรือการรับจ้างทำโครงการต่างๆ จากหน่วยงานภายนอก อาทิ สำนักงานกองทุนสนับสนุนการสร้างเสริมสุขภาพ หรือสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
“ยิ่งช่วงสรรหาอธิการบดีของมหาวิทยาลัยจะมีการร้องเรียนเข้ามามาก เป็นเรื่องของการแบ่งฝักฝ่ายและการล้างแค้น ซึ่งเป็นสิ่งที่น่ากลัวมาก และจะยืดเยื้อไปเรื่อยๆ ไม่มีวันจบสิ้น ดังนั้นรัฐจำเป็นต้องสร้างกลไกตรวจสอบทั้งมหาวิทยาลัยในระบบและนอกระบบ”นายพิศิษฐ์ กล่าว